[{"text_idx": "#000001", "text": "Brynhawn Sadwrn bydd tymor y Cymru Premier JD yn dod i ben wrth i Gaernarfon a\u2019r Fflint gyfarfod yn rownd derfynol y gemau ail gyfle."}, {"text_idx": "#000002", "text": "Y wobr arferol am ennill y gemau ail gyfle yw cael lle yng nghystadlaethau Ewrop, ond mae Cymru wedi colli un o\u2019u safleoedd Ewropeaidd oherwydd canlyniadau clybiau Cymru dros y tymhorau diwethaf."}, {"text_idx": "#000005", "text": "Ar o\u0302l gemau agos yn y rownd gynderfynol y penwythnos diwethaf, Caernarfon a\u2019r Fflint sydd wedi llwyddo i gyrraedd rownd derfynol gemau ail gyfle tymor 2021/22."}, {"text_idx": "#000007", "text": "Dyma\u2019r trydydd tro i Gaernarfon gyrraedd y gemau ail gyfle ers eu dyrchafiad yn 2018, ond ar o\u0302l colli yn erbyn Met Caerdydd yn y rownd gynderfynol yn 2019, yna colli yn erbyn Y Drenewydd yn y rownd derfynol yn 2021, bydd y Caneri\u0302s yn gobeithio mynd gam ymhellach eleni."}, {"text_idx": "#000008", "text": "Mae Caernarfon yn sicr wedi cael y gorau o\u2019r Fflint y tymor yma gan ennill tair o\u2019r bedair ge\u0302m rhwng y clybiau\u2019n y gynghrair., ac wrth edrych ymhellach ar y record benben, dyw\u2019r Fflint ond wedi ennill un o\u2019u 13 ge\u0302m ddiwethaf yn erbyn y Cofis."}, {"text_idx": "#000009", "text": "Byddai ennill y gemau ail gyfle yn wobr teilwng i\u2019r clybiau yma ar ddiwedd tymor llwyddiannus ble mae Caernarfon wedi gorffen yn hafal a\u2019u safle uchaf erioed (4ydd), a\u2019r Fflint yn eu safle uchaf ers 1996 (5ed)."}]